शहीद कैप्टन दीपक शर्मा को दी श्रद्धांजलि
रोहतक। शहीदकैप्टन दीपक शर्मा के शहादत दिवस के अवसर पर शहर की विभिन्न संस्थाओं और उनके परिजनों ने डबल पार्क स्थित उनकी प्रतिमा को नमन करते हुए पुष्पांजलि अर्पित की। वहीं, मॉडल टाउन स्थित शहीद दीपक शर्मा कन्या वरिष्ठ माध्यमिक विद्यालय में भी उन्हें कार्यक्रम का आयोजन कर याद किया गया। इस दौरान बच्चों ने देशभक्ति से ओतप्रोत सांस्कृतिक कार्यक्रम प्रस्तुत किए। स्कूल के प्रिंसिपल डॉ. जसबीर धनखड़ ने बताया कि कैप्टन दीपक शर्मा का जन्म 3 जुलाई 1983 को रोहतक में नरेश शर्मा इंदू शर्मा के घर हुआ। दीपक शर्मा ने बहादुरी की मिसाल पेश की। 4 मार्च 2010 को जम्मू कश्मीर में हिजबुल मुजाहिद्दीन के आतंकवादियों से लोहा लेते हुए वे शहीद हो गए। इससे पहले उन्होंने कई आतंकवादियों को मार गिराया।
रोहतक. डबलपार्क में शहीद कै. दीपक शर्मा स्मारक पर श्रद्धांजलि देते परिजन समाजसेवी।
hin_Deva hin_Deva bho_Deva